
Text rozhodnutia
Súd: Krajský súd Bratislava Spisová značka: 7Co/385/2015 Identifikačné číslo súdneho spisu: 1314211591 Dátum vydania rozhodnutia: 07. 07. 2015 Meno a priezvisko sudcu, VSÚ: JUDr. Blanka Podmajerská ECLI: ECLI:SK:KSBA:2015:1314211591.1 Uznesenie Krajský súd v Bratislave v právnej veci navrhovateľa: ZH Kredit, s.r.o., so sídlom Karadžičova č.10, Bratislava , IČO: 36 049 581, zastúpený: JUDr. Felix Neupauer, advokát, Advokátska kancelária FELIX NEUPAUER & PARTNERS, so sídlom Dvořákovo nábrežie 8/A, Bratislava, IČO: 37 928 422, proti odporcovi: U. Š., nar. X.XX.XXXX, naposledy bytom J. R.. Č.. XXXX/X, D., t. č. na neznámom mieste, štátny občan SR, zastúpeného opatrovníkom: S. Č., zamestnankyňa Okresného súdu Bratislava III, o zaplatenie 163,71 euro s príslušenstvom, o späťvzatí návrhu na začatie konania, jednohlasne (pomerom hlasov 3:0) takto r o z h o d o l : Späťvzatie návrhu na začatie konania sa pripúšťa. Rozsudok Okresného súdu Bratislava III zo dňa 31.3.2015, č.k. 16C/122/2014-63 sa zrušuje a konanie o návrhu navrhovateľa sa zastavuje. Odporcovi sa nepriznáva náhrada trov konania. o d ô v o d n e n i e : Okresný súd Bratislava III rozsudkom zo dňa 31.3.2015, č.k. 16C/122/2014-63 uložil odporcovi povinnosť zaplatiť navrhovateľovi poplatok z omeškania vo výške 0,2% denne zo sumy 13,64 euro za jednotlivé vo výroku rozhodnutia určené obdobia, vo zvyšku návrh zamietol a odporcovi s použitím ustanovenia § 142 ods. 2 O.s.p. nepriznal právo na náhradu trov konania. Navrhovateľ v písomnom podaní doručenom súdu prvého stupňa dňa 9.6.2015 oznámil, že berie späť návrh na začatie konania. S poukazom na uvedené navrhol, aby odvolací súd vydal rozhodnutie, ktorým súdne konanie zastaví a žiadnemu z účastníkov neprizná právo na náhradu trov súdneho konania. Podľa § 208 zák. č. 99/1963 Zb. v platnom znení (ďalej „O.s.p.“) ak je návrh na začatie konania vzatý späť, keď už rozhodol súd prvého stupňa, ale jeho rozhodnutie nie je dosiaľ právoplatné, odvolací súd rozhodne o pripustení späťvzatia. Súd späťvzatie nepripustí, ak druhý účastník s tým nesúhlasí. Ak späťvzatie pripustí, odvolací súd zruší rozhodnutie súdu prvého stupňa a konanie zastaví. Odvolací súd prejednal vec bez nariadenia odvolacieho pojednávania (§ 214 ods. 2 O.s.p.) a dospel k záveru, že zo strany navrhovateľa došlo k účinnému späťvzatiu návrhu na začatie konania. Návrh na začatie konania zobral navrhovateľ dispozitívnym úkonom späť v čase, keď už o veci rozhodol súd prvého stupňa, ale jeho rozhodnutie nenadobudlo právoplatnosť. Pri zohľadnení, že odporca po výzve súdu prvého stupňa súhlasil so späťvzatím návrhu, odvolací súd s použitím ustanovenia § 208 O.s.p. v tomto rozhodnutí pripustil späťvzatie návrhu na začatie konania, rozsudok súdu prvého stupňa zrušil a konanie o návrhu navrhovateľa zastavil . O náhrade trov konania odvolací súd rozhodol podľa § 224 ods. 1 O.s.p. v spojení s § 146 ods. 2 vety prvej O.s.p., podľa ktorého ak niektorý z účastníkov zavinil, že konanie sa muselo zastaviť, je povinný uhradiť jeho trovy. Súd bral do úvahy okolnosť, že k zastaveniu konania došlo v dôsledku procesného zavinenia navrhovateľa spočívajúceho v tom, že návrh vzal v celom rozsahu späť bez toho, aby odporca v celom rozsahu plnil to, čoho sa v tomto konaní návrhom domáhal; keďže si odporca v súvislosti s predmetným konaním neuplatnil právo na náhradu trov konania, a z obsahu spisu mu žiadne trovy nevyplývajú (§ 151 ods. 1, 2 O.s.p.), odvolací súd mu právo na ich náhradu nepriznal. Poučenie: Proti tomuto uzneseniu nie je odvolanie prípustné.

